માં તરીકેની મારી જર્ની શરુ થઈ લગભગ ૪ વર્ષ પહેલા.. દીકરીના જન્મ પેહલા થોડા કોમ્પ્લીકેશન્સ આવ્યા પણ માં બનવાની ખુશી અને પોઝીટીવીટી એ મને આ પડાવમાંથી પસાર કરી દીધી. સંતાનના જન્મ સમયે પ્રસવ પિડા સહ્યા વિના જ સીઝારીયનથી મારી દીકરી આવી. જરા પણ શારીરિક કે માનસિક પિડા વિના મારી હેલ્થી બેબી એ જન્મ લીધો. ઘણા લોકો સંતાનના ઉજાગરાની વાતો કરતા હોય છે. પણ મારી દીકરી એ મને એક રાત પણ ઉજાગરો કરાવ્યો નથી એ બાબતે પણ હું લકી નીકળી. ક્યારે ૩ વર્ષ થઈ ગયા એ જ ખબર ના પડી. દીકરી ખુબ નાની હતી ત્યારથી જ મેં નોકરી શરુ કરી દીધી અને આજ સુધી વહેલી સવારે મને બાજુમાં ના જુએ એટલે મારી જગ્યા એ માં નો અહેસાસ કરતી સુઈ જાય અને મારું ઓઢવાનું ઓઢી લે. બાળકમાં પણ સંવેદના અને લાગણી ભરપુર હોય છે.. ખાસ કરીને એની માં માટે..